CELEX: 32005R0790
Language: el
Date: 2005-05-25 00:00:00
Title: Κανονισμός (ΕΚ) αριθ. 790/2005 της Επιτροπής, της 25ης Μαΐου 2005, για την τροποποίηση του κανονισμού (ΕΚ) αριθ. 2406/96 του Συμβουλίου περί καθορισμού κοινών προδιαγραφών εμπορίας ορισμένων αλιευτικών προϊόντων

26.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 132/15
            
         ΚΑΝΟΝΙΣΜΌΣ (ΕΚ) αριθ. 790/2005 ΤΗΣ ΕΠΙΤΡΟΠΉΣ
   της 25ης Μαΐου 2005
   για την τροποποίηση του κανονισμού (ΕΚ) αριθ. 2406/96 του Συμβουλίου περί καθορισμού κοινών προδιαγραφών εμπορίας ορισμένων αλιευτικών προϊόντων
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό του Συμβουλίου (ΕΚ) αριθ. 104/2000, της 17ης Δεκεμβρίου 1999, περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας (1), και ιδίως το άρθρο 2 παράγραφος 3,
   Εκτιμώντας τα ακόλουθα:
   
               (1)
            
            
               Το άρθρο 2 παράγραφος 1 του κανονισμού (ΕΚ) αριθ. 104/2000 προβλέπει τη δυνατότητα καθορισμού κοινών κανόνων εμπορίας για τα προϊόντα ή ομάδες των προϊόντων ή ομάδων των εν λόγω προϊόντων που αναφέρονται στο άρθρο 1 του εν λόγω κανονισμού.
            
         
               (2)
            
            
               Το παράρτημα IV του κανονισμού (ΕΚ) αριθ. 104/2000 περιλαμβάνει ορισμένα είδη τα οποία υπόκεινται σε μηχανισμούς παρέμβασης. Η πράξη προσχώρησης του 2003 προέβλεπε την προσθήκη της σαρδελόρεγγας στο εν λόγω παράρτημα.
            
         
               (3)
            
            
               Ο καθορισμός εναρμονισμένων σε ολόκληρη την Κοινότητα κοινών προδιαγραφών εμπορίας είναι ιδιαίτερα σημαντικός για τη σωστή λειτουργία των μηχανισμών παρέμβασης που καθορίζονται στον κανονισμό (ΕΚ) αριθ. 104/2000.
            
         
               (4)
            
            
               Ο κανονισμός (ΕΚ) αριθ. 2406/96 του Συμβουλίου, της 26ης Νοεμβρίου 1996, περί κοινών προδιαγραφών εμπορίας για ορισμένα προϊόντα αλιείας (2) δεν καθορίζει προδιαγραφές για τη σαρδελόρεγγα. Ο κανονισμός αυτός θα πρέπει να τροποποιηθεί προκειμένου να καλύπτει τη σαρδελόρεγγα.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιευτικών προϊόντων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2406/96 τροποποιείται ως εξής:
   
               1)
            
            
               Στο άρθρο 3 παράγραφος 1 στοιχείο α) προστίθεται η ακόλουθη περίπτωση:
               
                           «—
                        
                        
                           Σαρδελόρεγγα (Sprattus sprattus).»
                        
                     
         
               2)
            
            
               Τα παραρτήματα I και II τροποποιούνται ως εξής:
               
                           α)
                        
                        
                           στο παράρτημα I σημείο B (κυανά ψάρια), προστίθεται η λέξη «σαρδελόρεγγα»·
                        
                     
                           β)
                        
                        
                           στο παράρτημα II, προστίθεται το κείμενο του παραρτήματος του παρόντος κανονισμού.
                        
                     
         Άρθρο 2
   Ο παρών κανονισμός αρχίζει να ισχύει την εβδόμη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.
      Βρυξέλλες, 25 Μαΐου 2005.
      
         
            Για την Επιτροπή
         
         Joe BORG
         
            Μέλος της Επιτροπής
         
      
   
   
      (1)  ΕΕ L 17 της 21.1.2000, σ. 22· κανονισμός όπως τροποποιήθηκε τελευταία από την πράξη προσχώρησης του 2003.
   
      (2)  ΕΕ L 334 της 23.12.1996, σ. 1· κανονισμός όπος τροποποιήθηκε τελευταία από την πράξη προσχώρησης του 2003.
   
      ΠΑΡΑΡΤΗΜΑ
      
                  Κλίμακα μεγέθους
               
               
                  Κατώτατα μεγέθη που πρέπει να τηρούνται βάσει των όρων που προβλέπονται από τους κανονισμούς που αναφέρονται στο άρθρο 7
               
            
                  Είδος
               
               
                  Μέγεθος
               
               
                  χλγρ/ψάρι
               
               
                  Αριθ. ψαριών/χλγρ.
               
               
                  Περιοχή
               
               
                  Γεωγραφική ζώνη
               
               
                  Κατώτατο μέγεθος
               
            
                  Σαρδελόρεγγα
                  (Sprattus sprattus)
               
               
                  1
               
               
                  0,004 και άνω
               
               
                  250 ή λιγότερο